शालिनी सिंह की कहानी- सच्चा हमसफ़र
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई। चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा थाStory of Shalini Singh - Sacha Humsafar
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई।
चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा था कि टहलते समय बातें नहीं करेंगे, चारों लगभग एक-सी गति से ख़ामोशी से चलने लगीं।
यकायक पाखी ने तीनों से कहा, ‘कालिंदी दीदी को क्या हो गया है? बड़ा अजीब बर्ताव किया कल उन्होंने।’
नियम के विरुद्ध विशी भी बोल पड़ी, ‘हां, कुछ चुपचुप-सी थीं। हमेशा कैसे खिलकर मिलती हैं, कल मुझे भी सीढ़ियों पर मिलीं, तो ज़रा-सा सिर हिलाकर मेरी हैलो का जवाब दिया और चली गईं।’
चारों अब रुककर बातें कर रही थीं।
शर्बरी ने कंधे उचकाते हुए कहा, ‘उनके घर में तो कोई है भी नहीं, अकेली रहती हैं, तबियत भी ठीक है, पूरी बिल्डिंग को जानती हैं, सारे बच्चे, बड़े, हम-सब उनसे मिलते-जुलते रहते हैं। फिर अचानक हमसे कतराने की वजह?’
तभी शन्मुखा ने जो कहा, उसे सुनकर वे तीनों चुप हो गईं, ‘तीन साल हो गए कालिंदी दीदी को यहां रहते हुए। वो हम सबको जानती हैं, पर हम कितना जानते हैं उन्हें, उनके सुख-दुख को? वो प्राइवेट फर्म में नौकरी करती हैं, बस इतना ही ना?’
इसके बाद चारों तक़रीबन समवयस स्त्रियां कालिंदी के बारे में अपनी सीमित जानकारी के चलते केवल अंदाज़े लगाने को विवश थीं।
क्या हो सकती थी हरदम ख़ुश रहने वाली कालिंदी की उदासी, चुप्पी की वजह?
वैसे तो कलिंदी अकेली ही रहती थी क्योंकि शादी के 5 साल बाद भी बच्चे ना होने के कारण उसके पति ने उससे मुंह फेर लिया और दूसरी शादी रचा ली।
इसी दुख के साथ वह अपना जीवन अकेले ही गुज़ार रही थी। जिस प्राइवेट फर्म में वो नौकरी किया करती थी वहां उसकी मुलाकात अपने सहकर्मी विराज से हुई। वह बहुत ही हंसमुख और मिलनसार स्वभाव का व्यक्ति था।
विराज कलिंदी को पसंद करने लगा था। उसके दिल की बात जानकर कालिंदी घबराकर बिना कुछ कहे घर आ गई थी। ऐसा नहीं था कि विराज उसे पसंद नहीं था लेकिन डर इस बात का था कि उसके अतीत में जो कुछ भी हुआ वह इस बार भी हो जाएगा।
शाम होते उसकी सहेलियां उसकी उदासी का कारण जानने आईं। उनके पूछने पर कलिंदी ने सारी बातें उनके साथ साझा कीं और अपने दुख का कारण बताया। यह सब सुनकर शन्मुखा कहती है कि अपने अतीत और परेशानी के बारे में विराज को बता देना चाहिए। अगर वह सच्चा प्रेम करता होगा तो साथ नहीं छोड़ेगा। सभी ने उसकी बातों में अपना समर्थन किया।
दूसरे दिन कालिंदी फॉर्म में पहुंची तो विराज सामने ही मिल गया। कलिंदी ने अपनी सारी परेशानी के बारे में विराज को बताया। उसकी बात सुनकर विराज मुस्कुराया और बोला बस इतनी सी बात के लिए तुम परेशान थीं। मैंने तुमसे ऐसे ही प्यार नहीं किया था अब से तुम्हारी सारी परेशानी मेरी।
दोनों ने शादी की और एक बच्चा गोद ले लिया। अब कलिंदी अपने सुखी परिवार अपने पति और प्यारी सी बेटी के साथ बहुत खुश थी।